दो बहनों में छोटी परवीन घर की हालत सुधारने के लिए जालंधर के एक ट्रेवल एजेंट के जरिए यूएई गई थी। पैसे लेकर एजेंट ने भरोसा दिया था कि उसे जाते ही काम मिल जाएगा। परवीन ने बताया, यूएई पहुंचने के बाद एजेंट ने उसे मस्कट के पशुपालक शेख को बेच दिया। सुबह से रात तक काम करवाता था। आराम करती तो बुरी तरह से मारा-पीटा जाता और बंदूक दिखाकर जान से मारने की धमकी दी जाती। ये नर्क वाले दिन कभी नहीं भूलेंगे।